text: Stig Rossen havde succes med Bamses Venner
  30 januar 2011 kl. 17.03
  I aftes optrådte Stig Rossen sammen med Bamses Venner. 
  Han fik sin debut som forsanger i Bamses Venner, der spillede for første gang siden Flemming Bamse Jørgensen døde nytårsnat
  Det var i Kolding, han begyndte sin sang-karriere - og siden har han optrådt over hele verden. 
  Men i aftes var Stig Rossen kommet på en helt særligt opgave. Han fik sin debut som forsanger i Bamses Venner, der spillede for første gang siden Flemming Bamse Jørgensen døde nytårsnat. Koncerten var i Sæby - og der var lidt nerver på, inden mødet med 1200 forventningsfulde nordjyder., der dog hurtigt var ellevilde.
  Næste gang Stig Rossen kan opleves i Bamse-sammenhæng, er ved mindekoncerten for Bamse den 7. februar i NRGi-Arena i Aarhus.
  